Scientia heraldica
Unam legis e paginis de scientia heraldica disserentibus Tincturae Metalla Aurum Argentum Colores Caeruleus Ruber Violaceus Niger Viridis Bestiae Draco Gryps Leo marinus Medusa Pegasus Unicornis Insignia Civitatum Europae Vide etiam Bordura · Tabardus · Massonatus · Pictura · Sculptura Scientia heraldica sive ars heraldica, sive aspilogia, est doctrina quae ad insignia vel insignia heraldica pertinet, sive arma gentilicia, sive insignia gentilicia, sive tesseras gentilicias cognoscendas, describendas, et delineandas atque ad omnes regulas sive leges fetialium sive heraldorum cognoscendas. Haec scientia fundamenta sua in temporibus mediaevalibus habet. Tamen iam in antiquitate scuta militum insignibus ornabantur. Secundum Herodotum Carii saeculo octavo vel septimo ante aeram nostram primi insignia in scutis delineaverunt : "Cariis tribuuntur tres inventiones quae Graeci mutuaverunt : primi docuerunt cristas super cassidibus imponere et insignia in scutis" (Herodotus, Historiae, I, 171). Scientia heraldica saeculo XII nata est in ordine equestri et postea se propagavit ad omnes classes societatis, nobiles, agricolas, cives urbium, cleros, atque in usu fuit apud societates et collegia. Qui a temporibus mediaevalibus usque ad tempora nostra munus habebant et habent insignium heraldicorum servandorum, componendorum, publicandorum, et in tabellis publicis inscribendorum vocantur heraldi sive fetiales.